CELEX: 31992R3587
Language: lt
Date: 1992-12-11 00:00:00
Title: 1992 m. gruodžio 11 d. Komisijos reglamentas (EEB) Nr. 3587/92, iš dalies keičiantis Reglamentą (EEB) Nr. 3164/89, nustatantį išsamias specialių priemonių taikymo kanapių sėkloms taisykles

Svarbus teisinis pranešimas

|

31992R3587

Oficialusis leidinys L 364 , 12/12/1992 p. 0026 - 0026 specialusis leidimas suomių kalba: skyrius 3 tomas 46 p. 0200  specialusis leidimas švedų kalba: skyrius 3 tomas 46 p. 0200 

		Komisijos reglamentas (EEB) Nr. 3587/921992 m. gruodžio 11 d.iš dalies keičiantis Reglamentą (EEB) Nr. 3164/89, nustatantį išsamias specialių priemonių taikymo kanapių sėkloms taisyklesEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1988 m. lapkričio 24 d. Tarybos reglamentą (EEB) Nr. 3698/88, nustatantį specialias kanapių sėkloms taikytinas priemones [1], su pakeitimais, padarytais Reglamentu (EEB) Nr. 2050/92 [2], ypač į jo 2 straipsnio 3 dalį,kadangi 1989 m. spalio 23 d. Komisijos reglamentas (EEB) Nr. 3164/89 [3] visų pirma numato, kad parama suteikiama tik už kanapių sėklas, išaugintas pagal 1989 m. balandžio 28 d. Reglamento (EEB) Nr. 1164/89, nustatančio išsamias paramos už pluoštinius linus ir kanapes taisykles [4], su paskutiniais pakeitimais, padarytais Reglamentu (EEB) Nr. 3569/92 [5], 5 straipsnį deklaruotuose plotuose; kadangi tos nuostatos numato, kad, atsižvelgiant į poreikį laikytis proporcingumo ir užtikrinti aptariamosios pagalbos schemos tinkamą veikimą, dalis vienodo dydžio vienam hektarui pagalbos už kanapes prarandama priklausomai nuo to, kiek laiko vėluojama pateikti deklaracijas; kadangi dėl tų pačių priežasčių turėtų būti numatyta, kiek pagalbos už kanapes prarandama suma gali svyruoti;kadangi dėl to tos nuostatos turėtų būti pakeistos ir atitinkamoms šalims, kurios pateikia paraiškas prieš nustatytą datą, toji priemonė turėtų būti taikoma nuo 1991–1992 prekybos metų;kadangi šiame reglamente numatytos priemonės atitinka Aliejų ir riebalų vadybos komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 3164/89 2 straipsnio 3 dalis pakeičiama taip:"3. Pagalbai už kanapių sėklas taikoma Reglamento (EEB) Nr. 1164/89 5 straipsnio 1 dalis, 7 straipsnis, 8 straipsnio 1 dalies antroji pastraipa ir 8 straipsnio 4 dalis ir Reglamento (EEB) Nr. 3569/92 [6], iš dalies keičiančio Reglamentą (EEB) Nr. 1164/89, 2 straipsnio antroji pastraipa."2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1992 m. gruodžio 11 d.Komisijos varduRay Mac SharryKomisijos narys[1] OL L 325, 1988 11 29, p. 2.[2] OL L 215, 1992 7 30, p. 8.[3] OL L 307, 1989 10 24, p. 22.[4] OL L 121, 1989 4 29, p. 4.[5] OL L 362, 1992 12 11, p. 49.[6] OL L 362, 1992 12 11, p. 49.--------------------------------------------------